CELEX: 62015CN0142
Language: sk
Date: 2015-03-24 00:00:00
Title: Vec C-142/15 P: Odvolanie podané 24. marca 2015: SolarWorld AG proti uzneseniu Všeobecného súdu (piata komora) zo 14. januára 2015 vo veci T-507/13, SolarWorld AG a iní/Európska komisia

8.6.2015   
            
            
               SK
            
            
               Úradný vestník Európskej únie
            
            
               C 190/5
            
         Odvolanie podané 24. marca 2015: SolarWorld AG proti uzneseniu Všeobecného súdu (piata komora) zo 14. januára 2015 vo veci T-507/13, SolarWorld AG a iní/Európska komisia
   (Vec C-142/15 P)
   (2015/C 190/05)
   Jazyk konania: angličtina
   
      Účastníci konania
   
   
      Odvolateľka: SolarWorld AG (v zastúpení: L. Ruessmann, avocat, J. Beck, solicitor)
   
      Ďalší účastník konania: Európska komisia
   Brandoni solare SpA,
   Global Sun Ltd,
   Silicio Solar, SAU,
   Solaria Energia y Medio Ambiente, SA
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               vyhlásil odvolanie za prípustné a dôvodné,
            
         
               —
            
            
               zrušil uznesenie Všeobecného súdu vo veci T-507/13,
            
         
               —
            
            
               vyhlásil žalobu o neplatnosť vo veci T-507/13 za prípustnú, a
            
         
               —
            
            
               vrátil vec Všeobecnému súd na meritórne rozhodnutie o žalobe o neplatnosť.
            
         
      Odvolacie dôvody a hlavné tvrdenia
   
   Odvolateľka na podporu svojho odvolania uvádza nasledujúce tvrdenia:
   Všeobecný súd sa dopustil chyby, keď konštatoval, že odvolateľka nie je priamo dotknutá rozhodnutím Komisie 2013/423/EÚ (1) z dôvodu, že uvedené rozhodnutie sa priamo netýka právneho postavenia odvolateľky a bolo predmetom vykonávacieho opatrenia.
   
               —
            
            
               Všeobecný súd sa dopustil chyby, keď konštatoval, že odvolateľka nie je priamo dotknutá rozhodnutím Komisie 2013/423/EÚ z dôvodu, že toto rozhodnutie bolo vykonané nariadením 748/2013 (2). Nariadenie 748/2013 je potvrdzujúcim aktom rozhodnutia 2013/423/EÚ. Z toho vyplýva, že odvolateľka je aktívne legitimovaná, aby priamo napadla rozhodnutie 2013/423/EÚ.
            
         
               —
            
            
               Všeobecný súd nesprávne konštatoval, že rozhodnutie 2013/423/EÚ vyžaduje prijatie vykonávacích opatrení, keďže neskúmal, či Komisia disponovala v okamihu prijatia nariadenia 748/2013 voľnou úvahou alebo či výkon rozhodnutia 2013/423/EÚ bol vo vzťahu k odvolateľke čisto automatický, ako tomu v skutočnosti aj bolo.
            
         
      (1)  Rozhodnutie Komisie 2013/423/EÚ z 2. augusta 2013, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 209, s. 26).
   
      (2)  Nariadenie Komisie (EÚ) č. 748/2013 z 2. augusta 2013, ktorým sa mení nariadenie (EÚ) č. 513/2013, ktorým sa ukladá dočasné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (Ú. v. L 209, s. 1).